അയോധ്യയിലെ രാമന് ആയാലും വേണ്ടില്ല, ഞങ്ങള്ക്ക് പെറ്റി അടച്ചിട്ടു പോയാ മതി ടാര്ഗറ്റ് തികയ്ക്കാനുള്ള നെട്ടോട്ടത്തില് മുന്നില് കിട്ടുന്നത് അയോധ്യയിലെ ദശരഥ പുത്രന് രാമനായാലും വേണ്ടില്ല, പെറ്റിയെഴുതും. കൊല്ലം ചടയമംഗലത്ത് പൊലീസിന്റെ പെറ്റി സാമൂഹ്യ മാധ്യമങ്ങളില് കടുത്ത വിമര്ശനമാണ് ഉയര്ത്തുന്നത്. വാഹനപരിശോധനക്കിടെയാണ് പിടിയിലായ കാര് യാത്രക്കാരന് തെറ്റായ മേല്വിലാസം നല്കി പൊലീസിനെ പരിഹസിച്ചത്. വിഡിയോ പ്രചരിച്ചതോടെ കേട്ടപാടെ പെറ്റി എഴുതി നല്കിയ പൊലീസ് ഉദ്യോഗസ്ഥനും വെട്ടിലായിരിക്കുകയാണ്. സീറ്റ് ബെല്റ്റ് ധരിക്കാത്തതിന് പൊലീസ് പിടിച്ചു. ഒഴിവു കഴിവ് പറഞ്ഞിട്ട് ഒരു രക്ഷയുമില്ല പെറ്റിയടിച്ചെ മതിയാകൂവെന്ന് പൊലീസ്. ഒടുവില് പൈസ കിട്ടിയപ്പോള് പേരും വിലാസവും പറയാന് ആവശ്യപ്പെട്ടു. ആരായാല് എന്താ പൈസ കിട്ടിയില്ലേ എന്ന് ചോദിക്കുന്ന ഡ്രൈവര്. പേര് എന്തായാലും കുഴപ്പമില്ല സര്ക്കാരിന് പൈസ കിട്ടിയാ മതിയെന്ന് പൊലീസുകാരന്റെ മറുപടിയും. ഒടുവില് പേരും വിലാസവും പറഞ്ഞതിങ്ങനെ. പേര് രാമന്, അച്ഛന് ദശരഥന്, സ്ഥലം അയോധ്യ. കബളിപ്പിക്കാന് പറഞ്ഞതാണെന്നറിഞ്ഞിട്ടും ഒരുമടിയും കൂടാതെ പിഴയുടെ രസീത് അതെ വിലാസത്തില് തന്നെ എഴുതിക്കൊടുത്തു. സമൂഹമാധ്യമങ്ങളില് പ്രചരിക്കുന്ന ഈ വീഡിയോയിലെ രംഗം നടന്നത് ചടയമംഗലത്താണ്. സീറ്റ് ബെല്റ്റ് ധരിക്കാതെ കാറില് സഞ്ചരിച്ച മൂന്നംഗ സംഘത്തിന്റെ കയ്യില് നിന്നാണ് പൊലീസ് പിഴ ഈടാക്കിയത്. സീറ്റ് ബല്റ്റ് ഇടാതെ യാത്ര ചെയ്തതിന് 500 രൂപയാണ് പെറ്റിയടിച്ചത്. കൊല്ലം ചടയമംഗലത്ത് കഴിഞ്ഞ പന്ത്രണ്ടിനാണ് വാഹനപരിശോധനയ്ക്കിടെ ഇതുണ്ടായത്. ചടയമംഗലം പൊലീസിന്റെ സീല് പതിച്ച രസീത് ഉള്പ്പെടെ സമൂഹമാധ്യമങ്ങളില് പ്രചരിച്ചതോടെ അയോധ്യയിലെ രാമന് പെറ്റി നല്കിയെന്ന് പൊലീസും സമ്മതിക്കുന്നു. നിയമലംഘനം ചോദ്യം ചെയ്തപ്പോള് യുവാക്കള് കയര്ത്തു. മേല്വിലാസ രേഖകള് നല്കാന് തയാറാകായില്ല. നിവൃത്തിയില്ലാതെ വന്നപ്പോഴാണ് യാത്രക്കാരനായ യുവാവ് പറഞ്ഞ മേല്വിലാസത്തില് പെറ്റി നല്കിയതെന്നാണ് പൊലീസ് വിശദീകരണം. പൊലീസിനെ തെറ്റായ മേല്വിലാസം നല്കി കബളിപ്പിച്ചെന്ന് മാത്രമല്ല വിഡിയോ പ്രചരിപ്പിക്കുകയും ചെയ്തു. പെറ്റി എഴുതിയ സ്റ്റേഷനിലെ ഗ്രേഡ് എസ്െഎയും വെട്ടിലായി. ആള്മാറാട്ടത്തെ പ്രോത്സാഹിപ്പിക്കുന്ന നടപടിയെന്നാണ് വിമര്ശനം ഉയരുന്നത്. കേരള പൊലീസ് പിഴയടക്കുന്ന രീതി എന്ന അടിക്കുറിപ്പോടെയുള്ള വീഡിയോയാണ് ചര്ച്ചയായിരിക്കുന്നത്. നമ്മളെ സംബന്ധിച്ചിടത്തോളം സര്ക്കാരിന് കാശ് കിട്ടിയാല് മതിയെന്ന് വീഡിയോയില് പൊലീസുകാരന് പറയുന്നുണ്ട്. കേരള പൊലീസ് ഫൈന് പിരിക്കുന്ന രീതി, ഈ വീഡിയോ ഫേക്കാണ്, ഉത്തര്പ്രദേശില് നടന്ന സംഭവമാണ് ബൈ ന്യായീകരണ തൊഴിലാളി എന്ന അടിക്കുറിപ്പോടെയാണ് വീഡിയോ സോഷ്യല് മീഡിയയില് പ്രചരിക്കുന്നത്. ടാര്ഗറ്റ് തികയ്ക്കാന് പൊലീസ് ആര്ക്കും പെറ്റിയടിക്കുമെന്നാണ് പ്രതികരണങ്ങള്. കാട്ടാക്കട സ്വദേശിയുടേതാണ് കാര് എങ്കിലും കാര് ഉടമ തന്നെയാണോ യാത്ര ചെയ്തതെന്ന് വ്യക്തമല്ലെന്നും അന്വേഷണം തുടങ്ങിയെന്നും ചടയംമംഗലം പൊലീസ് പറഞ്ഞു.The post അയോധ്യയിലെ രാമന് ആയാലും വേണ്ടില്ല, ഞങ്ങള്ക്ക് പെറ്റി അടച്ചിട്ടു പോയാ മതി first appeared on MalayalamExpressOnline.